
GRAD ZAGREB

GRADSKA ČETVRT NOVI ZAGREB – ISTOK
MJESNI ODBOR „VELIKO POLJE“
Vijeće Mjesnog odbora „Veliko Polje“
KLASA: 026-02/21-002/2265
URBROJ: 251-06-11-910-21-2
Zagreb, 10. prosinca 2021.
Z A P I S N I K
sa 7. (sedme) sjednice Vijeća Mjesnog odbora Veliko Polje, održane 10. prosinac 2021. godine, u prostoru Mjesne samouprave, Velikopoljska ulica 9 g, s početkom u 18.00 sati.

Nazočni članovi Vijeća: Marsela Alić, Ana Marinčić, Marko Jukić, Milenko Arapović, Vanja Rodić
              Ostali nazočni : D. M.
              Predsjedava : Marsela Alić, predsjednica Vijeća

              Zapisnik vodi :  Ana Marinčić,  potpredsjednica Vijeća

              Predsjednica VMO, gđa Marsela Alić konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora Veliko Polje. Predsjednica VMO također napominje da se sjednica snima tonskim zapisom, te se uključuju mobiteli s funkcijom snimanja. 
             USVAJANJE ZAPISNIKA

            Vijeće Mjesnog odbora Veliko Polje tekst zapisnika s 6. sjednice VMO Veliko Polje usvaja (5/5 za) s dodatnim izmjenama zapisnika. U zapisnik 6. sjednice molimo da se doda pod točku 'Pitanja i obavijesti': - Molimo odgovor na već postavljeno pitanje o pripadajućim parkirnim mjestima vezani uz prostorije MO Veliko Polje. 
Također pod točku 3 dnevnog reda (Plan komunalnih aktivnosti) molimo da se doda uređenje nogostupa uzduž Masleničke ulice sve do ulice V. Holjevca. Izmjena zapisnika se prihvaća jednoglasno (5/5).
            USVAJANJE DNEVNOG REDA
Prije usvajanja dnevnog reda predsjednica predlaže 2 dodatne točke dnevnog reda : 

Točka 4. : Zahtjev za korištenjem svih vrtićkih i školskih programa subvencioniranih od grada Zagreba (pr. Odmorko i sl.) 
Točka 5. : Zahtjev za redovitim održavanjem zelenih površina unutar i oko rotora na kraju Velikopoljske ulice 
Na prijedlog predsjednice Vijeća dnevni red usvojen je s predloženim izmjenama                          jednoglasno (5 ˝za˝).
D n e v n i   r e d
1. Zahtjev za subvenciju produženog boravka djeci s prebivalištem u Velikom Polju koja pohađaju Osnovnu školu Velika Mlaka -  zaključak, donosi se

2. Zahtjev za subvenciju obroka djeci s prebivalištem u Velikom Polju koja pohađaju Osnovnu školu Velika Mlaka -  zaključak, donosi se

3. Predstavljanje rada Udruge roditelja Veliko Polje i odluka o donošenju zaključka o odobrenju korištenja prostora Mjesnog odbora Veliko Polje -  zaključak, donosi se
4. Zahtjev za korištenjem svih vrtićkih i školskih programa subvencioniranih od grada Zagreba    (pr. Odmorko i sl.) – zaključak, donosi se

5. Zahtjev za redovitim održavanjem zelenih površina unutar i oko rotora na kraju Velikopoljske ulice – zaključak, donosi se

6. Pitanja, prijedlozi i obavijesti.
Ad. 1.  Zahtjev za subvenciju produženog boravka djeci s prebivalištem u Velikom Polju koja pohađaju Osnovnu školu Velika Mlaka
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić

Vijeće Mjesnog odbora Veliko Polje JEDNOGLASNO ( 5 „za“) donosi
ZAKLJUČAK

Vijeće MO Veliko Polje donosi zaključak sa zahtjevom prema Gradu Zagrebu da se djeci s prebivalištem u Velikom Polju, a pohađaju škole u Zagrebačkoj županiji (OŠ Velika Mlaka) omogući istovrsna subvencija produženog boravka kao svim školarcima koji pohađaju škole na području Grada Zagreba, te da se s tim činom izjednače prava svih školaraca u Gradu Zagrebu i postavi ravnopravnost prema mjestu stanovanja, a ne području u kojem se škola nalazi. 
Ad. 2.   Zahtjev za subvenciju obroka djeci s prebivalištem u Velikom Polju koja pohađaju Osnovnu školu Velika Mlaka
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
Vijeće Mjesnog odbora Veliko Polje JEDNOGLASNO ( 5 „za“) donosi

ZAKLJUČAK
MO Veliko Polje donosi zaključak sa zahtjevom da se školarcima s prebivačištem u Velikom Polju, a pohađanjem škole na području Zagrebačke županije (OŠ Velika Mlaka) omogući istovrsna subvencija za obroke kakva je omogućena svim školama na području grada Zagreba. S tim činom također želimo da Grad Zagreb izjednači prava sve djece s prebivalištem u Gradu Zagrebu, te uvede ravnopravnost djeci i roditeljima. 
Ad. 3.   Predstavljanje rada Udruge roditelja Veliko Polje i odluka o donošenju zaključka o odobrenju korištenja prostora Mjesnog odbora Veliko Polje
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
                   Vijeće Mjesnog odbora Veliko Polje JEDNOGLASNO ( 5 „za“) donosi

ZAKLJUČAK

 Nakon predstavljanja udruge i rada iste od strane D. M. , MO Veliko Polje jednoglasno prihvaća i odobrava korištenje prostorija MO Veliko Polje prema zatraženom terminu. 
Ad. 4.   Zahtjev za korištenjem svih vrtićkih i školskih programa subvencioniranih od grada Zagreba  (pr. Odmorko i sl.)
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
Vijeće Mjesnog odbora Veliko Polje JEDNOGLASNO ( 5 „za“) donosi

ZAKLJUČAK
    Vijećnici MO Veliko Polje traže od Grada Zagreba da se vrtićkoj i školskoj djeci s prebivalištem u Velikom Polju omoguće svi subvencionirani programi Grada Zagreba, koje mogu koristiti djeca i školarci, koji idu u vrtiće i škole na području Grada Zagreba (pr. Odmorko i sl.). Opet naglašavamo i ističemo da djeca i školarci u našem naselju nisu u ravnopravnom položaju o odnosu na drugu djecu u Gradu Zagrebu iako žive na području Grada Zagreba.
Ad. 5. Zahtjev za redovitim održavanjem zelenih površina unutar i oko rotora na kraju Velikopoljske ulice
U raspravi sudjeluju: Marsela Alić, Ana Marinčić, Marko Jukić, Milenko Arapović, Vanja Rodić
Vijeće Mjesnog odbora Veliko Polje JEDNOGLASNO ( 5 „za“) donosi

ZAKLJUČAK
MO Veliko Polje moli da se uputi zahtjev nadležnim institucijama za održavanje zelenih površina unutar i oko rotora na kraju Velikpoljske ulice. Rotor je zarastao te prevladava korov, ambrozija i visoko raslinje, koje zbog nepreglednosti stvara prometnu nesigurnost. 
Vijećnik M. Arapović napušta sjednicu u 18.42 h. 

Ad. 6.   Pitanja, prijedlozi i obavijesti.
· Predsjednica izvještava da smo dobili kontakt komunalnog redara, kojeg se planira pozvati na obilazak kritičnih 'točaka' u naselju.
· Predsjednica izvještava u kojoj je fazi izgradnja vrtića u naselju. Izrađeno je idejno rješenje i geodetski elaborat u sklopu kojeg je Izvješće o utvrđivanju međa i drugih granica koji potpisuju svi suvlasnici čestica u obuhvatu. Suvlasnici  jedne od katastarskih čestica u sklopu zone obuhvata, pismeno su odbili  potpisati navedeno izvješće  zbog neriješenih imovinsko-pravnih odnosa unutar obitelji. Time je trenutno onemogućena predaja zahtjeva za izdavanje lokacijske dozvole.
· Predsjednica izvještava u kojoj je fazi izgradnja škole u naselju. Izrađeno je idejno rješenje, a u tijeku je prikupljanje svih posebnih uvjeta javnopravnih tijela. 
· Prijedlog točke dnevnog reda iduće sjednice: Prometni znakovi u Cetinskoj ulici i uklanjanje viška nepotrebnih znakova i zabrana parkiranja teretnih vozila u ulici 

· Prijedlog točke dnevnog reda iduće sjednice : Zahtjev prema Uredu za prostorno uređenje vezano za ispravnost gradnje objekta u izgradnji na križanju Imotske i Gajeve ulice. Upitno je da li se gradi u propisanim gabaritima s poštivanjem mjera zelenih površina i broja parkirnih mjesta po stambenoj jednici. Također je upitna i sigurnost na samom gradilištu te poštivanje zakonskih obaveza prilikom gradnje (gradilište nema nikakvih oznaka ili tabli koja upućuju na to tko i što gradi, niti ima iskazane znakove zabrane ulaska na gradilište i sl.). 
· Prijedlog točke dnevnog reda iduće sjednice : Zahtjev za izdavanjem zabrane stajanja i parkiranja uzduž Velikopoljske ulice i Masleničke ulice s odgovarajućom prometnom signalizacijom prema propisima. 
· Predlaže se da se postavi polica u prostorijama MO koja bi služila djeci za razmjenu dobara (knjige, udžbenici). 
S obzirom na to da više nije bilo pitanja niti prijedloga, predsjednica Vijeća zaključuje sjednicu u 19.20 sati.    
Zapisnik vodila:

Ana Marinčić
                                                                                                    Predsjednica 

